## Odluka o financijskim izvještajima štedno-kreditnih zadruga

### NN 35/2007 (2.4.2007.), Odluka o financijskim izvještajima štedno-kreditnih zadruga

# HRVATSKA NARODNA BANKA

**1121**

Na temelju članka 39. stavka 2. pod i) Zakona o Hrvatskoj narodnoj banci
(»Narodne novine«, br. 36/2001. i 135/2006.) i članka 79. stavka 2. Zakona o
kreditnim unijama (»Narodne novine«, br. 141/2006.) guverner Hrvatske narodne
banke donosi

## ODLUKU

### O FINANCIJSKIM IZVJEŠTAJIMA ŠTEDNO-KREDITNIH ZADRUGA

I. OPĆE ODREDBE

1. Štedno-kreditne zadruge koje su na dan stupanja na snagu Zakona o kreditnim
unijama imale odobrenje za rad na osnovi Zakona o štedno-kreditnim zadrugama
(»Narodne novine«, br. 84/2002.) i koje su bile upisane u registar trgovačkog
suda, obvezne su sastavljati financijske izvještaje propisane ovom odlukom i
dostavljati ih Hrvatskoj narodnoj banci i Ministarstvu financija Republike
Hrvatske u rokovima koji su propisani ovom odlukom.
2. Štedno-kreditna zadruga koja je, u skladu s odredbom članka 78. stavka 1.
alineje 1. Zakona o kreditnim unijama (»Narodne novine«, br. 141/2006.),
donijela odluku o nastavku rada kao kreditna unija dužna je financijske
izvještaje propisane ovom odlukom dostavljati Hrvatskoj narodnoj banci i
Ministarstvu financija Republike Hrvatske u rokovima koji su propisani ovom
odlukom, i to do dana dobivanja odobrenja za rad kao kreditna unija.
3. Štedno-kreditna zadruga koja je, u skladu s odredbom članka 78. stavka 1.
alineje 2. Zakona o kreditnim unijama, donijela odluku o preoblikovanju u štednu
banku dužna je financijske izvještaje propisane ovom odlukom dostavljati
Hrvatskoj narodnoj banci i Ministarstvu financija Republike Hrvatske u rokovima
propisanim ovom odlukom, i to do dana dobivanja odobrenja za rad kao štedna
banka, odnosno, u slučaju propisanom odredbom članka 80. stavka 9. Zakona o
kreditnim unijama, do dana dobivanja odobrenja za rad kao kreditna unija.

II. OBLIK I SADRŽAJ FINANCIJSKIH IZVJEŠTAJA

4. Štedno-kreditne zadruge dužne su Hrvatskoj narodnoj banci dostavljati
sljedeće financijske izvještaje:
SKZ 1. Opći podaci
SKZ 2. Povezane osobe
SKZ 3. Krediti i depoziti
SKZ 4. Izloženost prema zadrugarima
SKZ 5. Bilanca stanja
SKZ 6. Račun dobiti i gubitka
SKZ 7.1 Sredstva pričuve
SKZ 7.2 Sredstva pričuve
5. Obrasci financijskih izvještaja iz točke 4., koji su dani u prilogu ove
odluke, sastavni su dio Odluke.

III. DOSTAVLJANJE FINANCIJSKIH IZVJEŠTAJA

6. Financijski izvještaji iz točke 5. ove odluke dostavljaju se Hrvatskoj
narodnoj banci i Ministarstvu financija Republike Hrvatske u Excel formatu, na
magnetnom mediju (PC disketi) i na papiru. Financijski izvještaji koja se
dostavljaju na papiru moraju biti potpisani od upravitelja štedno-kreditne
zadruge i od osobe koja je sastavila financijske izvještaje i ovjereni pečatom
štedno-kreditne zadruge.
7. Štedno-kreditne zadruge dužne su financijske izvještaje iz ove odluke
sastaviti svakoga tromjesečja, i to sa stanjem na dan 31. ožujka, 30. lipnja,
30. rujna odnosno 31. prosinca, te dostaviti Hrvatskoj narodnoj banci i
Ministarstvu financija Republike Hrvatske najkasnije do posljednjeg dana u
mjesecu koji slijedi iza tromjesečja za koje se sastavljaju financijski
izvještaji.
8. Iznimno od točke 7. ove odluke, štedno-kreditne zadruge sastavljaju prve
financijske izvještaje propisane ovom odlukom za razdoblje od 1. siječnja do 31.
ožujka 2007. i dostavljaju ih Hrvatskoj narodnoj banci i Ministarstvu financija
najkasnije do 30. lipnja 2007. Financijske izvještaje sa stanjem na dan 30.
lipnja 2007. štedno-kreditne zadruge obvezne su Hrvatskoj narodnoj banci i
Ministarstvu financija dostaviti najkasnije do 31. kolovoza 2007.
9. Obračun sredstava pričuve na obrascima SKZ 7.1 i SKZ 7.2 štedno-kreditne
zadruge dužne su sastaviti za svaki mjesec u skladu s poglavljem IV. ove odluke,
a dostaviti u rokovima koji su propisani točkama 7. i 8. ove odluke.
10. Na zahtjev Hrvatske narodne banke štedno-kreditne zadruge dužne su dostaviti
i druge informacije o svim pitanjima vezanim uz poslovanje štedno-kreditne
zadruge sa stanjem na dan koji je naveden u zahtjevu i u roku navedenom u
zahtjevu.

IV. OBRAČUN SREDSTAVA PRIČUVE ŠTEDNO--KREDITNIH ZADRUGA

11. Osnovica za obračun sredstava pričuve štedno-kreditnih zadruga sastoji se od
kunskih izvora sredstava, i to od:
1) primljenih depozita
2) primljenih kredita i
3) uplaćenih zadružnih uloga.
12. Osnovicu za obračun sredstava pričuve štedno-kreditnih zadruga čini
prosječno dnevno stanje kunskih izvora sredstava u jednom obračunskom razdoblju.
13. Prosječno dnevno stanje kunskih izvora sredstava za jedno obračunsko
razdoblje izračunava se u kunama tako da se zbroje dnevna stanja obračunske
osnovice u kunama svakoga radnog dana (radnim danom ne smatra se subota) te se
dobiveni zbroj podijeli s brojem radnih dana dotičnoga obračunskog razdoblja.
14. Osnovica za obračun sredstava pričuve štedno-kreditnih zadruga izračunava se
za obračunsko razdoblje od prvoga do posljednjeg dana kalendarskog mjeseca.
15. Stopa po kojoj se izdvajaju sredstava pričuve štedno-kreditnih zadruga
iznosi 1%.
16. Danom obračuna i izdvajanja sredstava pričuve smatra se osmi kalendarski dan
u mjesecu. Ako je osmi kalendarski dan u mjesecu neradni dan (među neradne dane
uračunava se i subota), obračun i izdvajanje obavlja se prvoga sljedećega radnog
dana.
17. Razdoblje održavanja sredstava pričuve štedno-kreditnih zadruga počinje
osmoga kalendarskog dana u mjesecu i traje do sedmoga kalendarskog dana
sljedećeg mjeseca.
18. Sredstva pričuve štedno-kreditnih zadruga izdvajaju se uplatom obveze na
posebni račun sredstava pričuve što ga vodi poslovna banka u kojoj
štedno-kreditna zadruga ima otvoren račun za redovno poslovanje.

V. ZAVRŠNE ODREDBE

19. Ova odluka stupa na snagu osmog dana od dana objave u »Narodnim novinama«.
20. Danom stupanja na snagu ove odluke prestaje važiti Pravilnik o sredstvima
pričuve štedno-kreditnih zadruga (»Narodne novine«, br. 21/2006.).
21. Štedno-kreditne zadruge koje su se služile kontnim planom koji je utvrđen za
štedno-kreditne zadruge Uputom za primjenu Pravilnika o sredstvima pričuve
štedno-kreditnih zadruga, mogu se i nadalje služiti njime, a štedno-kreditne
zadruge koje su se služile vlastitim kontnim planom i dostavile ga Ministarstvu
financija u skladu s odredbama Pravilnika o sredstvima pričuve štedno-kreditnih
zadruga, mogu se nastaviti služiti vlastitim kontnim planom.

O. br. 249-020/03-07/ŽR
Zagreb, 21. ožujka 2007.

Guverner
Hrvatske narodne banke
**dr. sc. Željko Rohatinski**, v. r.

PRILOZI

FINANCIJSKI IZVJEŠTAJI ŠTEDNO-KREDITNIH ZADRUGA

OBRAZAC SKZ 1. OPĆI PODACI O SKZ

|  |  |  |
| --- | --- | --- |
| Naziv SKZ | |  |
| Datum izvještaja | |  |
| 1. | Adresa sjedišta |  |
| 2. | Telefon/adresa e-pošte |  |
| 3. | MBS u Trgovačkom sudu |  |
| 4. | Banka u kojoj ŠKZ ima račun redovnog poslovanja/račun pričuva |  |
| 5. | Ovlaštenje za obavljanje platnog prometa |  |
| 6. | Ime i prezime upravitelja ŠKZ |  |
| 7. | Iznos bilančne svote |  |
| 8. | Iznos izvanbilančne svote |  |
| 9. | Broj zadrugara |  |
| 10. | Broj zadružnih uloga |  |
| 11. | Ukupni iznos zadružnih uloga |  |
| 12. | Ukupan iznos štednih uloga |  |
| 13. | Ukupan iznos primljenih kredita i depozita |  |
| 14. | Iznos izdvojenih sredstava pričuve |  |
| 15. | Adrese podružnica |  |
| 16. | Adrese poslovnica |  |
| 17. | Broj i datum Odobrenja HNB-a za obavljanje mjenjačkih poslova |  |
| 18. | Broj zaposlenih |  |
| 19. | Najviše i najniže aktivne kamatne stope ugovorene u 2006. i 2007. |  |
| 20. | Najviše i najniže pasivne kamatne stope ugovorene u 2006. i 2007. |  |

OBRAZAC SKZ 2. POVEZANE OSOBE

|  |  |  |  |  |
| --- | --- | --- | --- | --- |
| Naziv SKZ | |  | | |
| Datum izvještaja | |  | | |
| Broj grupe | Prezime i ime povezanih zadrugara u smislu čl. 4. Zakona o kreditnim unijama | Iznos  zadruž­nih uloga | %  ukupnog iznosa zadružnih uloga | Ukupna izloženost s osnove danih kredita i garancija |
| I. |  |  |  |  |
|  | Ukupno |  |  |  |
| II. |  |  |  |  |
|  | Ukupno |  |  |  |
| III. |  |  |  |  |
| … |  |  |  |  |
|  | Ukupno |  |  |  |

OBRAZAC SKZ 3. KREDITI I DEPOZITI

|  |  |  |  |  |  |  |
| --- | --- | --- | --- | --- | --- | --- |
| Naziv SKZ | |  | | | | |
| Datum izvještaja | |  | | | | |
| Red.  br. | KREDITOR/DEPONENT/  DONATOR | Iznos primljenih kredita | | Primljeni depoziti | | Iznos donacije |
| Do 1 godine | Preko 1 godine | Iznos | Ugovoreni rok oročenja  (u mjesecima) |
| 1. | HBOR |  |  |  |  |  |
| 2. | Pravne osobe |  |  |  |  |  |
|  |  |  |  |  |  |  |
|  | Ukupno 2. |  |  |  |  |  |
| 3. | Tijela državne uprave |  |  |  |  |  |
|  |  |  |  |  |  |  |
|  | Ukupno 3. |  |  |  |  |  |
| 4. | Jedinice lokalne i područne  (regionalne) samouprave |  |  |  |  |  |
|  |  |  |  |  |  |  |
|  | Ukupno 4. |  |  |  |  |  |
| 5. | Fondovi |  |  |  |  |  |
|  |  |  |  |  |  |  |
|  | Ukupno 5. |  |  |  |  |  |
| 6. | Zadruge i zadružni savezi |  |  |  |  |  |
|  |  |  |  |  |  |  |
|  | Ukupno 6. |  |  |  |  |  |
| 7. | Komora (obrtnička, gospodarska) |  |  |  |  |  |
|  |  |  |  |  |  |  |
|  | Ukupno 7. |  |  |  |  |  |
| 8. | Udruženja obrtnika |  |  |  |  |  |
|  |  |  |  |  |  |  |
|  | Ukupno 8. |  |  |  |  |  |
| 9. | Sindikati |  |  |  |  |  |
|  |  |  |  |  |  |  |
|  | Ukupno 9. |  |  |  |  |  |
| 10. | Međunarodne organizacije |  |  |  |  |  |
|  |  |  |  |  |  |  |
|  | Ukupno 10. |  |  |  |  |  |
| 11. | Ostali |  |  |  |  |  |
|  |  |  |  |  |  |  |
|  | Ukupno 11. |  |  |  |  |  |

OBRAZAC SKZ 4. IZLOŽENOST PREMA ZADRUGARIMA

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Naziv SKZ | | | |  | | | | | | | | | | | | | |
| Datum izvještaja | | | |  | | | | | | | | | | | | | |
| Red. br. | Prezime zadrugara | Ime  zadrugara | Djelatnost zadrugara | Mat. br. obrtnika  (MBO) | Broj zadružnih uloga | Iznos uplaćenih zadružnih uloga | Iznos štednih uloga zadrugara | Potraživanja s osnove kredita danih  zadrugarima | | | | Potraživanja s osnove kamata i naknada | | | | Iznos izdanih jamstava i garancija | Instr. osiguranja  povrata (procijenjena vrijed­nost) |
| Iznos | Dospjela nenaplaćena potraživanja | Dospjela nenaplaćena potraživanja  > 90 dana | Ispravak vrijednosti | Iznos | Dospjela nenaplaćena potraživanja | Dospjela nenaplaćena potraživanja  > 90 dana | Ispravak vrijed­nosti |
|  |  |  | I. Obrtnička djelatnost |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  | Ukupno I. |  |  |  |  |  |  |  |  |  |  |  |  |  |  |
|  |  |  | II. Slobodne profesije |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  | Ukupno II. |  |  |  |  |  |  |  |  |  |  |  |  |  |  |
|  |  |  | III. Poljoprivreda |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  | Ukupno III. |  |  |  |  |  |  |  |  |  |  |  |  |  |  |
|  |  |  | IV. Građani |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |
|  |  |  | Ukupno IV. |  |  |  |  |  |  |  |  |  |  |  |  |  |  |

OBRAZAC SKZ 5. BILANCA STANJA

|  |  |  |  |
| --- | --- | --- | --- |
| Naziv SKZ | |  | |
| Datum izvještaja | |  | |
| Red. br. | Naziv stavke | | Iznos |
| AKTIVA | |  |
| 1. | GOTOVINA | |  |
| 2. | DEPOZITI KOD BANAKA1 | |  |
| 2.1. | Kunski | |  |
| 2.2. | Devizni | |  |
| 3. | KREDITI ZADRUGARIMA | |  |
| 3.1. | Kratkoročni | |  |
| 3.2. | Dugoročni | |  |
| 4. | PLASMANI U VRIJEDNOSNE PAPIRE RH | |  |
| 5. | MATERIJALNA IMOVINA (umanjena za amortizaciju) | |  |
| 6. | NEMATERIJALNA IMOVINA | |  |
| 7. | KAMATE, NAKNADE I OSTALA POTRAŽIVANJA  (OSTALA IMOVINA) | |  |
|  | UKUPNA AKTIVA | |  |
|  | PASIVA | |  |
| 1. | DEPOZITI NA ŽIRORAČUNIMA I TEKUĆIM RAČUNIMA | |  |
| 2. | ŠTEDNI ULOZI ZADRUGARA PO VIĐENJU | |  |
| 3. | OROČENI ŠTEDNI ULOZI ZADRUGARA | |  |
| 4. | OSTALI DEPOZITI | |  |
| 5. | KREDITI | |  |
| 5.1. | Kratkoročni krediti | |  |
| 5.2. | Dugoročni krediti | |  |
| 4. | KAMATE, NAKNADE I OSTALE OBVEZE | |  |
|  | Ukupno 1. do 4. | |  |
| 5. | DONACIJE | |  |
| 6. | UPLAĆENI ZADRUŽNI ULOZI | |  |
| 7. | PRIČUVE (zakonske, statutarne, revalorizacija) | |  |
| 8. | ZADRŽANA DOBIT/PRENIJETI GUBITAK PRETHODNIH GODINA | |  |
| 9. | DOBIT/GUBITAK TEKUĆE GODINE | |  |
| 10. | Ukupno 5. do 9. | |  |
|  | UKUPNA PASIVA | |  |

OBRAZAC SKZ 6. RAČUN DOBITI I GUBITKA

|  |  |  |  |
| --- | --- | --- | --- |
| Naziv SKZ | |  | |
| Datum izvještaja | |  | |
| Red. br. | Naziv stavke | | Iznos |
| 1. | Kamatni prihodi od odobrenih kredita | |  |
| 2. | Kamatni prihodi od plasmana u vrijednosne papire RH | |  |
| A. | UKUPNO KAMATNI PRIHODI (1. + 2.) | |  |
| 3. | Kamatni troškovi s osnove štednih uloga | |  |
| 4. | Kamatni troškovi s osnove kredita | |  |
| 5. | Kamatni troškovi s osnove depozita | |  |
| B. | UKUPNO KAMATNI TROŠKOVI (3. + 4.+ 5.) | |  |
| C. | NETO KAMATNI PRIHOD (A – B) | |  |
| 6. | Prihodi od članarina, provizija i naknada | |  |
| 7. | Troškovi provizija i naknada | |  |
| D. | NETO PRIHOD OD PROVIZIJA I NAKNADA (6. – 7.) | |  |
| 8. | Ostali nekamatni prihodi | |  |
| 9. | Ostali nekamatni troškovi | |  |
| E. | NETO OSTALI NEKAMATNI PRIHODI (8. – 9.) | |  |
| 10. | OPĆI ADMINISTRATIVNI TROŠKOVI I AMORTIZACIJA | |  |
| 11. | TROŠKOVI ISPRAVKA VRIJEDNOSTI | |  |
| 12. | DOBIT (GUBITAK) PRIJE OPOREZIVANJA  (C + D + E – 10. – 11.) | |  |
| 13. | POREZ NA DOBIT | |  |
| 14. | DOBIT POSLIJE OPOREZIVANJA (12. – 13.) | |  |
| 15. | REZERVE iz ostvarene dobiti (zakonske) | |  |
| 16. | DOBIT ZA RASPODJELU (14. – 15.) | |  |

OBRAZAC SKZ 7.1 SREDSTVA PRIČUVE

|  |  |  |  |
| --- | --- | --- | --- |
| Naziv SKZ |  | | |
| Datum izvještaja |  | | |
| Za mjesec |  | | |
| Datum | Dnevno stanje izvora sredstava | | |
| Depoziti | Primljeni krediti | Zadružni ulozi |
|  |  |  |  |
| Ukupno |  |  |  |
| Prosjek (ukupno/broj radnih dana u mjesecu – bez subota) |  |  |  |

OBRAZAC SKZ 7.2 SREDSTVA PRIČUVE

|  |  |  |  |
| --- | --- | --- | --- |
| Naziv SKZ | |  | |
| Datum izvještaja | |  | |
| Za mjesec | |  | |
| Red. br. | Opis stavke | | Iznos |
| 1. | Prosječno dnevno stanje primljenih depozita | |  |
| 2. | Prosječno dnevno stanje primljenih kredita | |  |
| 3. | Prosječno dnevno stanje uplaćenih zadružnih uloga | |  |
| 4. | Obračunska osnovica – ukupno (1. + 2. +.3.) | |  |
| 5. | Stopa sredstava pričuve | |  |
| 6. | Iznos obveznog izdvajanja sredstava pričuve po obračunu | |  |
| 7. | Izdvojena sredstva pričuve po prethodnom obračunu | |  |
| 8. | Razlika za uplatu (6. – 7.) | |  |
| 9. | Razlika za povrat (7. – 6.) | |  |
|  |  |  |  |

 \_\_\_\_\_\_\_\_
1 Žiroračun, izdvojena sredstva pričuva

Odluka, NN 35/2007-1121
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)